da en da nl ca da da de es da da da da da sv da en da sv da da da da da da nn da da da da da da da pl da da da da da da da da da de da da da eo ca de de da da en sv en da de de da da da da de da da da da da da da da da da da da da nl da en da da es nl da
”PostNord Danmark Rundt” påvirker trafikken i flere landsdele | Vejdirektoratet
12.8.2022 12:00:00 CEST | Vejdirektoratet
Tirsdag den 16. august lyder startskuddet til cykelløbet ”PostNord Danmark Rundt”, der varer fem dage og påvirker trafikken i store dele af landet.
Etapeløbet ”PostNord Danmark Rundt” er blevet kørt siden 1985. Foto: Thomas Sjørup.
Når 31. udgave af cykelløbet ”PostNord Danmark Rundt” bliver skudt i gang, er det med start på første etape i nordsjællandske Allerød og afslutning på femte etape i Vejle.
De fem etaper bliver afviklet fra tirsdag den 16. august til lørdag den 20. august og sender cykelrytterne ud på en 770 kilometer lang rute, der både kommer forbi Sjælland, Fyn og Jylland.
Derfor kan trafikanter i store dele af landet forvente at blive påvirket af forlænget rejsetid.
1. etape: Allerød – Køge
2. etape: Assens – Assens
3. etape: Otterup – Herning
4. etape: Skive – Skive
5. etape: Give – Vejle
Broer og motorvejsramper bliver afspærret
Ruten bliver spærret løbende. Det sker typisk 20-25 minutter, før rytterne kommer forbi. Vær opmærksom på, at ruten i alt er spærret i omkring 40 minutter. I start- og målbyerne vil vejene dog være spærret i en længere periode.
Undervejs vil blandt andet Kronprins Frederiks Bro og Den Gamle Lillebæltsbro blive spærret, og det samme gælder en lang række motorvejsramper. På trafikinfo.dk kan man læse mere om de planlagte afspærringer.
På løbsdagen er al standsning og parkering på kørebanen til fare eller ulempe, da feltet skal kunne komme sikkert frem. Det er tilladt at parkere langs vejene i yderrabatten ved siden af vejen, men ikke på kørebane, cykelsti eller fortov. Det er op til politiet at afgøre, om en parkeret bil er til fare eller ulempe for cykelløbet og derfor skal flyttes. Følg altid den aktuelle skiltning om standsning og parkering.
Vejdirektoratet opfordrer både tilskuere til ”PostNord Danmark Rundt” og øvrige trafikanter til at sætte ekstra tid af til rejsen og følge Vejdirektoratets trafikråd på dagen.
Gode råd til trafikanter
Planlæg, hvor du vil se løbet, på postnorddanmarkrundt.dk.
Find ud af, hvordan du kommer derhen, og hvor du kan parkere.
Kører du i bil, så kør i god tid, da trafikken kan være påvirket.
Brug gerne cyklen eller den kollektive trafik, hvis det er muligt.
Søg aktuel trafikinformation, før du kører, på trafikinfo.dk.
Hold dig orienteret og hør DR P4 Trafik, mens du kører.
Forvent ekstra rejsetid, da trafikken er påvirket.
Søg aktuel trafikinformation, før du kører, på trafikinfo.dk.
Hold dig orienteret og hør DR P4 Trafik, mens du kører.
På Vejdirektoratets trafikkort kan man altid holde sig opdateret om den aktuelle trafiksituation og få viden om restriktioner for trafikken, konkrete vejarbejder og øvrige trafikmeldinger.
Læs mere om trafikken på Trafikinfo.dk
Læs mere om etaperne i PostNord Danmark Rundt
Ulrich Gorm AlbrechtsenKommunikationschefDanmarks Cykle Union
Tlf:29 40 02 02ulrich.gorm@cyklingdanmark.dk
Tlf:72 44 24 24sckj@vd.dk
Tlf:20 61 26 64
Tlf:51 83 33 93
Etapeløbet ”PostNord Danmark Rundt” er blevet kørt siden 1985. Foto: Thomas Sjørup.
På kortet kan man se årets rute, der byder på fem etaper. Grafik: PostNord Danmark Rundt.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Vi øger sikkerhed og kørekomfort på to sydfynske broer6.10.2022 12:29:28 CEST | Pressemeddelelse
Vejdirektoratet går snart i gang med nogle mindre reparationer af belægningen på Svendborgsundbroen og Siøsundbroen. Reparationerne skal øge trafiksikkerheden og give trafikanterne bedre kørekomfort.
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022